Unionin yleisen tuomioistuimen tuomio 19.11.2025 – LGAI Technological Center ja jtsec Beyond IT Security v. EUSPA
(Asia T-41/24)1
Julkiset palveluhankinnat – Tarjouspyyntömenettely – Turvallisuusakkreditointipalvelut – Tarjoajan tekemän tarjouksen hylkääminen – Asetus (EU) 2021/696 – Avaruusohjelma – Ehto, jonka mukaan kelpoinen oikeushenkilö ei ole kolmannen maan tai kolmannen maan oikeushenkilön määräysvallassa – Oikeus tulla kuulluksi – Perusteluvelvollisuus –Velvollisuus tarkastella tarjouksia hankinta-asiakirjoissa esitettyjen kriteerien mukaisesti – Ilmeinen arviointivirhe – Oikeasuhteisuus
Oikeudenkäyntikieli: espanja
Asianosaiset
Kantajat: LGAI Technological Center, SA (Cerdanyola del Vallés, Espanja), jtsec Beyond IT Security, SL (Granada, Espanja) (edustajat: asianajajat X. Codina García Andrade, J. M. Martínez Gimeno ja M. Vélez Fraga)
Vastaaja: Euroopan unionin avaruusohjelmavirasto (asiamiehet: E. Villa, O. Serdula ja M. Kraus, avustajinaan asianajajat T. Hokr, M. Nedelka, G. Bayas Fernández ja J. Exner)
Oikeudenkäynnin kohde
Kantajat vaativat SEUT 263 artiklaan perustuvalla kanteellaan kumoamaan Euroopan unionin avaruusohjelmaviraston (EUSPA) 16.1. ja 22.2.2024 tekemät päätökset, joilla se ilmoitti kantajille, että tarjousta, jonka ne olivat tehneet tarjouspyyntömenettelyssä EUSPA/OP/01/23 ”turvallisuusakkreditointipalvelujen” tarjoamisesta, ei ollut hyväksytty.
Tuomiolauselma
Ei ole enää syytä ratkaista vaatimuksia, jotka koskevat Euroopan unionin avaruusohjelmaviraston (EUSPA) 16.1.2024 tekemän päätöksen kumoamista, jolla hylättiin LGAI Technological Center, SA:n ja jtsec Beyond IT Security, SL:n tarjous tarjouspyyntömenettelyssä, jonka viitenumero on EUSPA/OP/01/23.
Kanne hylätään muilta osin.
LGAI Technological Center ja jtsec Beyond IT Security sekä EUSPA velvoitetaan korvaamaan omat oikeudenkäyntikulunsa, mukaan lukien välitoimimenettelystä aiheutuneet kulut.
____________
1 EUVL C, C/2024/1883, 11.3.2024.